Komission asetus (ETY) N:o 2077/85, annettu 25 päivänä heinäkuuta 1985, ananassäilykkeiden tuotantotukijärjestelmän soveltamista koskevista yksityiskohtaisista säännöistä



Virallinen lehti nro L 196 , 26/07/1985 s. 0028 - 0029

Suomenk. erityispainos Alue 3 Nide 19 s. 0050

Espanjank. erityispainos: Luku 03 Nide 36 s. 0163

Ruotsink. erityispainos Alue 3 Nide 19 s. 0050

Portugalink. erityispainos: Luku 03 Nide 36 s. 0163



KOMISSION ASETUS (ETY) N:o 2077/85, annettu 25 päivänä heinäkuuta 1985, ananassäilykkeiden tuotantotukijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon ananassäilykkeiden tuotantotukijärjestelmän käyttöönotosta 14 päivänä maaliskuuta 1977 annetun neuvoston asetuksen (ETY) N:o 525/77(1), sellaisena kuin se on viimeksi muutettuna asetuksella (ETY) N:o 1699/85(2), ja erityisesti sen 8 artiklan, sekä katsoo, että 5 päivänä kesäkuuta 1984 annetussa komission asetuksessa (ETY) N:o 1599/84(3), sellaisena kuin se on viimeksi muutettuna asetuksella (ETY) N:o 1455/85(4), säädetään hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä; mainitussa asetuksessa säädettyjä toimenpiteitä tuotantotukijärjestelmän oikean soveltamisen varmistamiseksi olisi myös siinä määrin kuin mahdollista sovellettava ananassäilykkeisiin; olisi täydennettävä näitä toimenpiteitä ottaen huomioon näiden kahden tukijärjestelmän väliset erot, ananassäilykkeille voidaan maksaa tuotantotuen ennakkomaksua; olisi vahvistettava tässä noudatettava menettely, ja hedelmä- ja vihannesjalosteiden hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1 Asetuksessa (ETY) N:o 525/77 säädetyn tuotantotukijärjestelmän mukaisesti `ananassäilykkeellä` tarkoitetaan kokonaisia tai paloiteltuja ananaksia, jotka on kuorittu ja joista on poistettu ydin, jotka on lämpökäsitelty, pakattu ilmatiiviisti suljettuihin säilytysastioihin, joissa on liemenä sokerilientä, jonka kokonaissokeripitoisuus homogenisoinnin jälkeen määritettynä ei ole pienempi kuin 14 prosenttia ja jotka kuuluvat yhteisen tullitariffin alanimikkeeseen 20.06 B II a) 5 tai 20.06 B II b) 5. 2 Tässä asetuksessa vahvistettujen säännösten lisäksi asetuksen (ETY) N:o 1599/84 2, 3, 5, 6, 8 10, 11 artiklan 1 kohtaa, 12, 13 ja 14 artiklaa sovelletaan ananassäilykkeiden tuotantotuen antamiseen. 2 artikla Niiden jalostajien, jotka haluavat päästä osallisiksi tuotantotukijärjestelmästä on ilmoitettava jäsenvaltioiden nimeämälle elimelle viimeistään kunkin vuoden maaliskuun 15 päivänä myymättömien ananassäilykkeiden määrä, joka on ollut varastossa saman vuoden maaliskuun 1 päivänä. 3 artikla Jalostajien on jätettävä joka vuosi kaksi tukihakemusta: a) ensimmäinen käsittää markkinointivuoden ensimmäisestä sadosta peräisin olevasta ananaksesta tehdyt ananassäilykkeet ja b) toinen käsittää markkinointivuoden toisesta sadosta peräisin olevasta ananaksesta tehdyt ananassäilykkeet. Ensimmäinen tukihakemus on jätettävä viimeistään kuluvan markkinointivuoden tammikuun 31 päivänä ja toinen viimeistään seuraavan markkinointivuoden kesäkuun 30 päivänä. 4 artikla 1 Jalostajan hakemuksesta tuotantotuen ennakkoa maksetaan, kun jäljennös jalostussopimuksesta esitetään toimivaltaisille viranomaisille ja kun haetun ennakon, lisättynä 10 prosentilla, suuruinen vakuus on annettu. 2 Edellä 1 kohdassa tarkoitetussa ennakkohakemuksessa on oltava vähintään: a) hakijan nimi ja osoite; b) tehtyjen jalostussopimusten kohteena oleva ananasmäärä; c) ananassäilykkeiden määrä, joka on tehty tai tehdään b alakohdassa tarkoitettujen jalostussopimusten kohteena olevasta ananasmäärästä. 3 Ennakko ei voi olla suurempi kuin 80 prosenttia 2 kohdan c alakohdassa tarkoitetuille määrille annettavasta tuesta. 4 Vakuus annetaan hakijan valinnan mukaan käteisenä tai jäsenvaltion säätämät perusteet täyttävän laitoksen, josta ennakkoa haetaan, antamalla takuulla. 5 artikla 1 Edellä 4 artiklassa tarkoitettu vakuus vapautetaan, kun kyseisen jäsenvaltion toimivaltaiset viranomaiset ovat todenneet, onko hakijalla oikeus tukeen vähintään 4 artiklan 2 kohdassa tarkoitetussa hakemuksessa ilmoitetulle ananassäilykemäärälle. 2 Jos tukeen oikeuttavia edellytyksiä ei ole noudatettu, ennakko lisättynä 10 prosentilla kyseiselle määrälle, palautetaan. Jos tätä summaa ei palauteta, palautettavan summan suuruinen osa vakuudesta menetetään. 6 artikla Jokaisen jäsenvaltion on ilmoitettava komissiolle: 1) viimeistään kunkin vuoden huhtikuun 1 päivänä: a) nettopainona ilmaistuna niiden ananassäilykkeiden määrä, jotka on tuotettu tai olisi pitänyt tuottaa markkinointivuoden loppuun mennessä; b) raaka-aineen määrä, joka on käytetty tai olisi pitänyt käyttää a alakohdassa tarkoitettujen tuotteiden valmistukseen; c) nettopainona ilmaistuna niiden ananassäilykkeiden määrä, jotka olivat varastossa saman vuoden maaliskuun 1 päivänä; 2) viimeistään kunkin vuoden lokakuun 1 päivänä: a) nettopainona ilmaistuna ananassäilykkeiden määrä, joka on tuotettu edeltävän markkinointivuoden aikana; b) raaka-aineen määrä, joka on käytetty a alakohdassa tarkoitettujen tuotteiden valmistukseen. 7 artikla Kumotaan ananassäilykkeiden tuotantotuen antamiseen tarkoitettujen toimenpiteiden soveltamista koskevista yksityiskohtaisista säännöistä 5 päivänä heinäkuuta 1976 annettu komission asetus (ETY) N:o 1627/76(5), sellaisena kuin se on viimeksi muutettuna asetuksella (ETY) N:o 1965/79(6). 8 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1985. Komission puolesta Frans ANDRIESSEN Varapuheenjohtaja (1) EYVL N:o L 73, 21.3.1977, s. 46 (2) EYVL N:o L 163, 22.6.1985, s. 12 (3) EYVL N:o L 152, 8.6.1984, s. 16 (4) EYVL N:o L 144, 1.6.1985, s. 69 (5) EYVL N:o L 180, 6.7.1976, s. 16 (6) EYVL N:o L 227, 7.9.1979, s. 15